કૃમિના સંક્રમણથી બચવા માટે દરેક બાળકને દવા આપવી આવશ્યક છે. જો બાળકોમાં કૃમિના ચેપનો પ્રભાવ હોય તો તેના સ્વાસ્થ્ય, શિક્ષણ અને સર્વાંગી વિકાસ પર લાંબા સમય સુધી અસર પહોંચાડી શકે છે અને તેથી બાળક કુપોષણનો શિકાર બને છે અને લોહીની ઉણપના કારણે હંમેશાં બાળકને થાક લાગે છે તેથી ઉપરોક્ત અભિયાનમાં તમામ બાળકોને ગોળી મળી રહે તે માટે આપના ગામમાં શાળામાં, આંગણવાડી કેન્દ્રમાં તેમજ આશાબેન તથા આરોગ્ય કાર્યકર પાસેથી આપના બાળકને આ ગોળી મળી રહે સુનિશ્ચિત કરવા તથા કાર્યક્રમમાં સહકાર આપવા લોક આગેવાનો તથા સમગ્ર જાહેર જનતાને મુખ્ય જિલ્લા આરોગ્ય અધિકારી ડો. જેજે. પંડ્યા દ્વારા જાહેર અનુરોધ કરવામાં આવ્યો છે.